Den 27-årige allroundspiller Carl "Gabe" Gabrielsson er med øjeblikkelig virkning hentet til Vendsyssel BFC Hot Shots. Klubben og allroundspilleren har indgået en aftale, der løber resten af sæsonen. Det internationale transfervindue blev lukket den 31. december. Men det har ikke været en hindring for at hente Carl "Gabe" Gabrielsson til klubben. Hans seneste klub var en hjemlig, Frederikshavn Blackhawks. - Jeg har valgt at skifte til Hot Shots, fordi de længe har vist deres interesse for mig. Men også fordi, at det er en interessant klub med et godt setup. De satser hårdt på at tage en guldmedalje i år, og det er noget, jeg gerne vil bidrage med at få til at lykkes, siger Carl Gabrielsson. Cheftræner hos Vendsyssel BFC Hot Shots, Allan Jensen, glæder sig over at have fået en ny mand pp holdet. - Gennem længere tid har vi arbejdet med at få en aftale i stand, så det er naturligvis glædeligt, at det nu er lykkes. Jeg synes, at vi har behov for lidt mere dubde i vores offensiv, så det er primært her, at "Gabe" skal bruges i første omgang, siger Allan Jensen. Carl Gabrielsson har tidligere spillet for Pixbo Wallenstam i verdens bedste liga i Sverige. Og han har også haft kampe i den næstbedste liga, Allsvenskan. "Gabe" får debut hos Hot Shots til lørdagens kamp i Vanløse.

Referat:
Vendsyssel BFC Hot Shots har hentet ny allroundspiller til klubben.